Na temelju članka 3. stavka 1. Zakona o zakupu i kupoprodaji poslovnog prostora („Narodne novine“ broj 125/11, 64/15 i 112/18), članka 34. Statuta Općine Viškovo („Službene novine Općine Viškovo“ broj 3/18, 2/20 i 4/21) i članka 5. Odluke o davanju u zakup poslovnog prostora Općine Viškovo ("Službene novine Primorsko - goranske županije broj 6/10. i „Službene novine Općine Viškovo“ broj; 22/19), Općinsko vijeće Općine Viškovo na \_\_. sjednici održanoj \_\_. \_\_\_\_\_ 2021. godine donijelo je

**Odluku**

**o namjeni poslovnog prostora**

Članak 1.

Ovom se odlukom utvrđuje namjena poslovnog prostora u vlasništvu Općine Viškovo koji se nalazi neposredno uz zgradu Doma Marinići i to na k.č.br. 152/4 i 152/18 sve k.o. Blažići.

Predmetni poslovni prostor iz stavka 1. ove Odluke u naravi predstavlja kiosk dimenzija 2.60 metara širine, 2.20 metara dubine i 2.60 metara visine, a čija neto prodajna površina iznosi 4,23 m2.

Sastavni dio ove Odluke o namjeni poslovnog prostora iz stavka 1. ovog članka je fotografija i tlocrt istog.

Članak 2.

Za poslovni prostor iz članka 1. ove Odluke utvrđuje se namjena na način da se u istom mogu obavljati

sljedeće djelatnosti sukladno nacionalnoj klasifikaciji djelatnosti:

* 47.99 - ostala trgovina na malo izvan prodavaonica, štandova i tržnica
* 95.2 – popravak predmeta za osobnu uporabu i kućanstvo
* 96.0 – ostale osobne uslužne djelatnosti

Članak 3.

Ova odluka stupa na snagu osmog dana od dana objave u „Službenim novinama Općine Viškovo“.

KLASA:

URBROJ:

Viškovo, \_\_. \_\_\_\_\_ 2021. godine

OPĆINSKO VIJEĆE OPĆINE VIŠKOVO

Predsjednik Općinskog vijeća:

 Bojan Kurelić, v.r.

Odluke o namjeni poslovnog prostora

Sukladno članku 5. Odluke o davanju u zakup poslovnog prostora Općine Viškovo ("Službene novine Primorsko - goranske županije broj 6/10. i „Službene novine Općine Viškovo“ broj; 22/19.) namjenu poslovnog prostora, odnosno djelatnosti koje će se obavljati u poslovnom prostoru utvrđuje Općinsko vijeće Općine Viškovo, a na prijedlog Općinskog načelnika.

Za poslovni prostor u vlasništvu Općine Viškovo, koji se nalazi neposredno uz zgradu Doma Marinići i to na k.č.br. 152/4 i 152/18 sve k.o. Blažići, neto prodajne površine 4,23 m2 predlaže se utvrđivanje namjene na način da se u istima mogu obavljati djelatnosti određene člankom 2. ove Odluke.

Obzirom na prednje iznijeto predlaže se Općinskom vijeću Općine Viškovo donošenje Odluke o namjeni poslovnog prostora.

 Općinska načelnica:

 Sanja Udović, dipl. oec., v.r.